

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 17.decembrī Nr.518

(protokols Nr.13, 3.p)

**Par finansējuma piešķiršanu skijoringa un ziemas motokrosa sacensību organizēšanai**

Priekuļu novada dome izskata Latvijas Motosporta Federācijas iesniegumu (29.11.2019. reģ.Nr.3-9/2019-6249) par finansējuma piešķiršanu skijoringa un ziemas motokrosa sacensību organizēšanai.

Izvērtējot Priekuļu novada domes rīcībā esošo informāciju, ar lietu saistītos apstākļus, konstatēts:

Latvijas Motosporta Federācija informē, ka laika posmā no 2020.gada janvāra līdz 2020.gada martam (atkarībā no laika apstākļiem) Priekuļu novadā notiks Latvijas čempionāta sacensības skijoringā un ziemas motokrosā.

Paralēli skijoringa sacensībām norisināsies arī Latvijas čempionāts ziemas motokrosā, kas aptuveni piesaista 150-200 sportistus un tos pavadošas personas.

Tā kā skijoringa sacensības notiek sporta sezonas klusajā periodā, atraktīvā veidā un brīvā dabā, tas piesaista lielu skatītāju uzmanību. Sacensības ir publisks bezmaksas pasākums ikvienam skatītājam. Šādiem pasākumiem tiek piesaistīti vairāki simti cilvēku, kas pašvaldības apkārtnei dod pozitīvu ekonomisko efektu.

Sacensību organizēšanai nepieciešams finansiāls atbalsts no pašvaldības būtu nepieciešams– 3500EUR (laika kontrole, balvas, sanitāri, medicīna, pasākuma apskaņošana, komentētājs).

Ņemot vērā iepriekš minēto un pamatojoties uz “Valsts pārvaldes iekārtas likuma” 10.panta trešo daļu, likuma „Par pašvaldībām” 15.panta 6.punktu, 21.panta otro daļu, Sporta likuma 5.panta pirmās daļas 5.punktu, Priekuļu novada Apvienotās komitejas 2019.gada 10.decembra (protokols Nr.5) atzinumu, atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Piešķirt finansiālu atbalstu – 300EUR Latvijas Motosporta Federācijas pasākuma skijoringa un ziemas motokrosa sacensību organizēšanai no Priekuļu novada budžeta neparedzētiem līdzekļiem.
2. Atbildīgā par lēmuma izpildi – Finanšu un grāmatvedības nodaļas vadītāja I.Rumba

*Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemārs Baloža ielā 13A, Valmiera, LV – 4201.*

*Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone